Hallitusohjelmassa on kirjaus kaupan omista merkeistä. Laki ei kiellä niitä.
Suomessa liikesalaisuuksien oikeudeton hankinta, käyttö ja luovuttaminen sekä teknisten ohjeiden oikeudeton käyttö ja luovuttaminen on kielletty liikesalaisuuslaissa, johon elintarvikelain 2 h §:ssä viitataan. Teknisiä ohjeita voivat olla esimerkiksi alihankinnan yhteydessä käyttöön saadut valmistusreseptit.
Elintarvikemarkkinalaissa esitetään säädettäväksi liikesalaisuuksiin ja teknisiin ohjeisiin liittyvästä viranomaisvalvonnasta elintarvikesektorilla. Tämä ja muut valvontaviranomaisen valtuudet vastaavat osaltaan siihen huoleen, että tuottajan tai teollisuuden tietoja tai innovaatiota kopioidaan ja hyödynnetään private label -tuotteissa.